Den Haag En Londen Loop Deur Onder Vermoedelike Terreuraanvalle - Joy! Digital
Den Haag En Londen Loop Deur Onder Vermoedelike Terreuraanvalle
Byskrif: Polisie in die hoofstraat van Den Haag. (AP Foto / Phil Nijhuis)
Nederlandse polisie het Saterdag na 'n aanvaller gesoek wat Vrydag drie tieners in Den Haag met 'n mes aangeval het, berig CBN (cbn.com).
Volgens die berig is twee 15-jarige meisies en 'n 13-jarige seun in die hospitaal behandel en later dieselfde dag ontslaan.
Die polisie het gesê dat alle middele tot hulle beskikking gebruik word om die verdagte so spoedig moontlik aan te keer. Videomateriaal van veiligheidskameras in die omgewing word ook bestudeer om die aanvaller te help identifiseer.
Die aanvaller het die drie tieners op straat aangeval te midde van 'n skare mense wat besig was met Swart Vrydag-inkopies
Volgens die berig is die motief vir die mesaanval in Den Haag steeds nie bekend nie en ondersoek die polisie alle moontlikhede.
Die aanval in Nederland het kort op die hakke gevolg van 'n mesaanval in Londen waartydens twee mense gedood is en verskeie beseer is deur 'n man wat later deur die polisie doodgeskiet is. Die polisie in Engeland hanteer die voorval as 'n terreuraanval.